Motorfietsryer sterf in botsingFoto: ER24 Russel Meiring, woordvoerder van ER24, het gesê paramedici het die bakkie in die middel van die pad gevind, terwyl die motorfiets in die veld langs die pad gelê het. “Paramedici het die motorfietsryer ondersoek. Hy het verskeie beserings opgedoen, maar daar was niks wat paramedici vir hom kon doen nie en hy is op die toneel dood verklaar.” Volgens Meiring is die bestuurder van die bakkie nie beseer nie. Die presiese oorsaak van die botsing word ondersoek maar sover lyk dit asof die bakkiebestuurder nie die motorfietsryer raakgesien het toe hy van die hoofpad afgedraai het nie.